EkBass/fiwiki-20250220-pages-articles huggingface dataset:
Cichlasoma

Cichlasoma on kirjoahventen (Cichlidae) heimoon kuuluva kalasuku. Siihen kuuluu 16 lajia, joita tavataan Pohjois- ja Etelä-Amerikasta: * Cichlasoma amazonarum Kullander, 1983 – Nauriskirjoahven * Cichlasoma araguaiense Kullander, 1983 – Nuottakirjoahven * Cichlasoma bimaculatum (Linnaeus, 1758) – Täpläkirjoahven * Cichlasoma boliviense Kullander, 1983 – Kaarnakirjoahven * Cichlasoma dimerus (Heckel, 1840) – Kaksoskirjoahven * Cichlasoma geddesi (Regan, 1905) – Sepelkirjoahven * Cichlasoma istlanum (Jordan & Snyder, 1899) – Komeettakirjoahven * Cichlasoma orientale Kullander, 1983 * Cichlasoma orinocense Kullander, 1983 – Orinoconkirjoahven * Cichlasoma paranaense Kullander, 1983 * Cichlasoma portalegrense (Hensel, 1870) – Verkkokirjoahven * Cichlasoma pusillum Kullander, 1983 * Cichlasoma sanctifranciscense Kullander, 1983 * Cichlasoma taenia (Bennett, 1831) – Ametistikirjoahven * Cichlasoma trimaculatum (Günther, 1867) * Cichlasoma zarskei Ottoni, 2011 == Lähteet == * Lajien suomenkieliset nimet: === Viitteet === Luokka:Kirjoahvenet
NiziU

NiziU (, ) on japanilainen yhdeksänhenkinen tyttöyhtye, jonka levy-yhtiönä toimii JYP Entertainment. Yhtye muodostettiin Nizi Project -tosi-tv-sarjan kautta vuonna 2020. NiziU on ensimmäisen japanilainen tyttöyhtye JYP Entertainmentin alaisuudessa. == Historia == === Nizi Project ja uran alku (2019–2020) === J.Y. Park piti lehdistötilaisudeen 7. helmikuuta 2019, jolloin hän ilmoitti Nizi Project -ohjelmasta. Tilaisuudessa hän ilmoitti tekevänsä yhteistyötä Sony Music Japanin kanssa. Projektin teemana oli etsiä eri lahjakkuuksia, jotka toimisivat "sateenkaarimaisena" ryhmänä. Koe- esiintymisiin ilmoittautuminen alkoi saman vuoden toukokuussa. Varsinaiset koe-esiintymiset pidettiin heinä-elokuussa kahdeksassa kaupungissa Japanissa, jotka olivat Sapporo, Sendai, Tokio, Nagoya, Osaka, Hiroshima, Fukuoka ja Okinawa, sekä kahdessa kaupungissa Yhdysvalloissa, jotka olivat Los Angeles ja Honolulu. Ohjelmaan haki henkilöä. 26 harjoittelijaa valittiin koe- esiintymisten kautta puolivuotiseen harjoitteluohjelmaan. Itse Nizi Project -ohjelmassa 26. harjoittelijasta karsittiin harjoittelijoita, josta jäljelle jäi neljätoista kilpailijaa, jotka matkasivat Koreaan kilpailemaan. Nizi Project -ohjelman toinen kausi näyttää harjoittelun Soulissa ja valmistautumisen loppuvalintaan. Yksi valituista kilpailijoista jäi pois toiselta kaudelta. Yhdeksän kilpailijaa valittiin 26. kesäkuuta 2020 NiziU yhtyeen jäseniksi. Jäseniksi valittiin Mako, Rio, Maya, Riku, Ayaka, Mayuka, Rima, Miihi ja Nina. Yhtye julkaisi ennen debyyttiänsä 30. kesäkuuta Make You Happy EP-levyn. Yhtyeen varsinainen esikoissingle ”Step & a Step” julkaistiin 2. joulukuuta 2020. === Ensimmäisen studioalbumi (2021–) === NiziU julkaisi kaksipuoleisen singlen ”Take a Picture / Poppin’ Shakin” 7. huhtikuuta 2021. 24\. marraskuuta 2021 yhtye julkaisi esikoisalbuminsa U, yhdessä sen nimikkosinglen ”Chopstick” kanssa. Huhtikuussa 2022 yhtye julkaisi digitaalisen singlen "Asobo". 20\. heinäkuuta 2022 yhtye julkaisee singlen "Clap Clap". == Jäsenet == Nimi Koko nimi Syntymäpäivä Kansalaisuus Sijoitus projektissa Mako Mako Yamaguchi (山口真子) 4. huhtikuuta 2001 Japani 1. sija Rio Rio Hanabashi (花橋梨緒) 4. helmikuuta 2002 4. sija Maya Maya Katsumura (勝村摩耶) 8. huhtikuuta 2002 5. sija Riku Riku Ōe (大江梨久) 26. lokakuuta 2002 2. sija Ayaka Ayaka Arai (新井彩花) 20. kesäkuuta 2003 8. sija Mayuka Mayuka Ogō (小合麻由佳) 13. marraskuuta 2003 7. sija Rima Rima Nakabayashi (中林里茉) 26. maaliskuuta 2004 3. sija Miihi Miihi Suzuno (鈴野未光) 12. elokuuta 2004 6. sija Nina Nina Hillman (ニナ・ヒルマン) 27. helmikuuta 2005 Yhdysvallat 9. sija == Diskografia == === Studioalbumit === * U (2021) === EP-levyt === * Make You Happy (2020) === Singlet === * ”Make You Happy” (2020) * ”Step and a Step” (2020) * ”Take a Picture / Poppin’ Shakin” (2021) * ”Super Summer” (2021) * ”Chopstick” (2021) * ”Need U” (2021) * "Asobo" (2022) * "Clap Clap" (tulossa) ==Lähteet== Luokka:Japanilaiset tyttöbändit
Oulu-Koillismaan pelastuslaitos

Oulu-Koillismaan pelastuslaitos (1.1.2023 lähtien Pohjois-Pohjanmaan pelastuslaitos) on vuoden 2022 loppuun toiminut pelastuslaitos Pohjois- Pohjanmaan maakunnan pohjoisosissa. Maakunnan eteläosat kuuluivat Jokilaaksojen pelastuslaitoksen piiriin. Oulu-Koillismaan ja Jokilaaksojen pelastuslaitokset yhdistyvät Pohjois-Pohjanmaan pelastuslaitokseksi vuoden 2023 alussa sote-uudistuksen myötä. Liikelaitoksena Oulu-Koillismaan toiminnasta vastasi Oulun kaupunki. Palolaitoksen alueella sijaitsee 21 paloasemaa, joista Haukiputaan, Ruskonselän, Oulun, Kempeleen ja Kuusamon asemat ovat ympärivuorokautisesti miehitettyjä. Pelatusjohtajana toimii Petteri Helisten. Linnanmaalle valmistui vuonna 2021 uusi paloasema, joka otettiin käyttöön 2. syyskuuta. Raksilan paloasema puretaan ja tilalle rakennetaan nykyistä pienempi asema. == Paloasemat == * 10 Linnanmaa (pääpaloasema) * 11 Haukipudas * 12 Ruskoselkä * 13 Kempele * 14 Raksila * 15 Oulun VPK (Koskela) * 20 Iin PVPK * 21 Kuivaniemen PVPK * 22 Yli-Iin VPK * 23 Kiimingin PVPK * 24 Ylikiimingin PVPK * 30 Muhoksen PVPK * 31 Utajärven PVPK * 32 Tyrnävän PVPK * 33 Limingan VPK * 34 Vaala * 35 Hailuoto * 40 Kuusamo * 41 Kuusamon VPK - Ruka * 43 Taivalkosken VPK * 44 Pudasjärven PVPK Lyhenteet: * VPK = Vapaaehtoinen palokunta * PVPK = puolivakinainen palokunta == Katso myös == * Pelastustoimi == Lähteet == Luokka:Suomen pelastuslaitokset Luokka:Pohjois-Pohjanmaa
Careproctus hyaleius

Careproctus hyaleius on imukalojen (Liparidae) heimoon kuuluva merivesissä elävä kalalaji. Se voi kasvaa korkeintaan 12,3 senttimetrin mittaiseksi. Careproctus hyaleius -lajia tavataan itäiseltä Tyyneltämereltä. Se elää korkeintaan 2 630 metrin syvyydessä. == Lähteet == Luokka:Imukalat
Kortinheitto

Kortinheitto tai kortin heittäminen on pelikorttien, tai siihen tarkoitukseen valmistettujen korttien heittämistä haluttuun kohteeseen. Oletettavasti tunnetuin kortinheittäjä on yhdysvaltalainen Rick Smith Jr. (synt. 5.3.1981) joka on saavuttanut kolme Guinnessin maailmanennätystä eri kategorioissa: pisin heitto, tarkin heitto ja korkein heitto. Kortinheiton kohteina toimivat käytännössä mitkä vain esineet tai soveltuvat taustat. Tärkeimmät ominaisuudet kortinheittotaustassa ovat, että kortit tarttuvat siihen helposti ja ettei tausta riko kortteja. Esimerkiksi harjoiteltaessa on järkevämpää heittää taustaan, kuin esimerkiksi kovaan seinään. Kortteja hajoaa taustasta ohi heitettäessä joka tapauksessa paljon varsinkin aluksi aloitettaessa harrastusta. Jo pieni vääntyminen tai kortin kulman katkeaminen aiheuttaa kortin lento-ominaisuuksiin muutoksen. Kaikkien korttien heittopakassa olisi syytä lentää samalla tavalla, ja mahdollisen osumatarkkuuden muutosten syy pitäisi olla vain itse heittäjässä. Edellä mainittu korttien samanlaisuus mahdollistaa heittämisessä kehittymisen ilman sekoittavaa tekijää heittäessä. Kortin lentäminen tarkasti n. viiteen metriin vaatii paljon harjoittelua, jotta osuu edellä mainitun matkan päästä muutamalla yrityksellä pieneen kohteeseen. Kortinheitossa on karkeasti kaksi kategoriaa, jotka voi tällä hetkellä jakaa, lajin ollessa suhteellisen tuore: voimaheittämiseen, jossa tarkoitus on heittää lujaa, esimerkiksi tarkoituksena katkaista esine tai vaikkapa vihannes, kuten porkkana, tai vaikkapa hedelmä kuten banaani. Tämän lisäksi on olemassa tekniikoita, joissa kortti lentää pyörien paljon ja tarkasti, muttei niin kovalla vauhdilla. Näissä molemmissa gategorioissa on mahdollisuus kehittyä tarkaksi heittäjäksi. Tällä hetkellä on makuasia millä tyylillä kortteja heittää. Lajissa ei kuitenkaan kilpailla vielä niin, että se olisi millään tavalla virallista, eikä vakiintuneita sääntöjä ole olemassa. Laji hakee vielä suuntaviivojaan, mutta on kovassa nousussa varsinkin Yhdysvalloissa. Pelikortteja valmistetaan pääasiassa paperista ja muovista. Muovinen pelikortti, tai heittoon valmistettu heittokortti, jotka ovat tunnetuimmista merkeistä tällä hetkellä artikkelia kirjoittaessa aina muovia, toimivat parhaiten heittämisessä kortin ollessa painavampi kuin paperista valmistettu kortti. Kortin lentäminen kauemmas vaatii kortin pyörimisnopeuden kehittämisen heittäessä mahdollisimman suureksi. == Lähteet == Luokka:Korttipakka
Itajara

Itajara eli raitameriahven (Epinephelus itajara) on meriahventen (Serranidae) heimoon ja meriahventen (Epinephelinae) alaheimoon kuuluva meri- ja murtovesissä elävä kalalaji. == Koko ja ulkonäkö == Itajaran pituus on tavallisesti 150 senttimetrin luokkaa ja voi maksimissaan olla noin 250 senttimetriä. Laji voi painaa jopa 455 kilogrammaa. Sen väritys vaihtelee synkänvihreästä, harmaasta tai tummankeltaisesta ruskeaan. Ruumis on vankkarakenteinen ja sen leveys on mitaltaan puolet pituudesta. Pää on leveä ja silmät ovat pienet. Lajilla on selkäevässään 11 piikkiruotoa ja 15–16 pehmeää ruotoa. Peräevässä on kolme piikkiruotoa ja kahdeksan pehmeää ruotoa. Rintaevät ja pyrstöevä ovat pyöreäreunaiset. Selkäevän etuosan ja peräevän kannoissa on ohutta ihoa ja suomuja. == Levinneisyys ja elinympäristö == Itajaraa tavataan Atlantin valtamerellä Floridan koillisosista länteen, Yhdysvaltain rannikkoa pitkin etelään, koko Meksikonlahdella ja Karibianmerellä, Etelä-Amerikan rannikkoa pitkin Brasilian Santa Catarinaan asti ja idässä Länsi-Afrikan rannikkoa pitkin Senegalista Angolan Cabindaan asti. Tyynenmeren alapopulaatiot ovat todennäköisesti Epinephelus quinquefasciatus -lajia. Itajaran elinympäristöjä ovat pääasiassa kovat riutat ja mangrovealueet. Se elää korkeintaan 100 metrin syvyydessä vedenpinnasta ja yleensä korkeintaan 46 metrin syvyydessä. == Ravinto ja elintavat == Itajaran ravintoa ovat pääasiassa kalat, ravut ja äyriäiset. Lajin kutu tapahtuu pääasiassa heinäkuun ja syyskuun välisenä aikana. Kuun vaiheet vaikuttavat lisääntymiseen suuresti. Aikuiset yksilöt muuttavat lisääntymispaikoille heinäkuussa jopa 500 kilometrin päästä ja jäävät sinne lokakuun puoliväliin asti. Meksikonlahden itäosassa koiraiden on havaittu tulevan sukukypsiksi 110–115 senttimetrin mittaisina ja neli–kuusivuotiaina, naaraiden taas 120–135 senttimetrin mittaisina ja kuusi- tai seitsenvuotiaina. Itajaran on havaittu samoissa tutkimuksissa voivan elää ainakin 37 vuoden ikäiseksi, mutta todennäköisesti korkein mahdollinen elinikä on lähempänä 50 vuotta. == Uhat ja suojelu == Itajaraa kalastetaan voimakkaasti kautta sen levinneisyysalueen. Lajia pyydetään pääasiassa sukelluskalastamalla. Se on erittäin herkkä liikakalastuksen vaikutuksille, ja esimerkiksi Yhdysvaltain koillisosassa sen lukumäärät laskivat 1950-luvulta 1990-luvulle vähintään 84 prosentilla. Vuonna 2016 julkaistun kanta-arvion mukaan se oli 1950-luvulta vuoteen 2014 vähentynyt alueella noin 33 prosenttia. Itajaran täydellinen pyydystämiskielto astui Yhdysvaltain vesillä voimaan 1990 ja Yhdysvaltain Karibianmerellä 1993. Vuonna 2015 itajara saatiin ensi kertaa lisääntymään vankeudessa. == Lähteet == * Taksonomian lähde tribusten sukuihin asti: * Taksonomian lähde sukujen lajeista alaspäin: === Viitteet === Luokka:Meriahvenet (alaheimo)
Raitameriahven

Raitameriahven eli seeprameriahven (Epinephelus fasciatus) on meriahventen (Serranidae) heimoon ja meriahventen (Epinephelinae) alaheimoon kuuluva meri- ja murtovesissä elävä kalalaji. Se on sukunsa Epinephelus tyyppilaji. == Koko ja ulkonäkö == Raitameriahvenen pituus on tavallisesti 22 senttimetrin luokkaa ja voi maksimissaan olla noin 40 senttimetriä. Laji voi painaa jopa kaksi kilogrammaa. Sen ruumiin värityksessä on suurta vaihtelua aina vaalean harmaanvihreästä tulipunaiseen tai vaalean punakeltaiseen. Kyljillä on usein viisi pystysuuntaista juovaa, joiden väri vaihtelee tummasta punaiseen. Vatsapuoli on vaalea tai valkea. Pään yläpuoli on tumman punaruskea ja siinä on usein samanvärisiä raitoja tai laikkuja. Lajilla on selkäevässään 11 piikkiruotoa ja 15–17 pehmeää ruotoa. Peräevässä on kolme piikkiruotoa ja kahdeksan pehmeää ruotoa. Evät ovat punaoransseja, vaalean kellanvihreitä tai vihreänruskeita. Selkäevän kannassa on mustanruskea viiva ja jokaisessa sen 11 piikissä on kärjessä musta kolmionmuotoinen alue. == Levinneisyys ja elinympäristö == Raitameriahventa tavataan indopasifisella merialueella Punaiseltamereltä Etelä-Afrikkaan asti, itään Pitcairnsaarille asti, pohjoisessa Japaniin ja Koreaan asti sekä etelässä Australiaan asti. Lajin levinneisyys kattaa Intian valtameren saaret. Se on yksi tribuksensa yleisimmistä ja laajalle levinneimmistä lajeista. Raitameriahvenen uskotaan jakautuvan ainakin kuuteen erilliseen osapopulaatioon, jotka voidaan erottaa toisistaan yksilöiden suomujen määrästä ja värityksestä. Raitameriahven voi elää 4–160 metrin syvyydessä vedenpinnasta, mutta oleilee yleensä 20–45 metrin syvyydessä. Sen elinympäristöjä ovat koralliriutat ja kallioiset vedenpohjat. == Ravinto ja elintavat == Madagaskarin alueella raitameriahvenen ravintoa ovat taskuravut, kalat, katkaravut, ja välipyrstöiset ravut. Keniassa laji syö rapuja, sirkkaäyriäisiä, kaloja, käärmetähtiä ja tursaita. Punaisessameressä sen ravintoa taas ovat pääasiassa kalat ja äyriäiset (enimmäkseen ravut). Raitameriahven voi saavuttaa sukukypsyyden 12-16 senttimetrin mittaisena (standardipituutta). Se voi elää parhaimmillaan noin 20-vuotiaaksi. == Lähteet == * Taksonomian lähde tribusten sukuihin asti: * Taksonomian lähde sukujen lajeista alaspäin: === Viitteet === Luokka:Meriahvenet (alaheimo)
Mamadou Talla

Mamadou Talla (2. tammikuuta 1931 Kanel – 1. maaliskuuta 2000 Dakar) oli Malissa toiminut senegalilainen journalisti ja poliitikko. Talla oli koulutukseltaan opettaja. Hän opiskeli Ranskan siirtomaiden radioyhtiön Sorafomin kursseilla vuosina 1954–1955 ja työskenteli Ranskan Sudanin radioaseman Radio Soudanin ensimmäisenä afrikkalaisena johtajana vuosina 1958–1960. Malin liittovaltion hajoamisen jälkeen Talla kuului Modibo Keïtalle uskollisten senegalilaisten ryhmään. Keita nimitti hänet tiedottajakseen vuonna 1960. Vuodesta 1961 lähtien aina vuoden 1968 vallankaappaukseen saakka hän toimi presidentin lehdistö- ja ulkoasiain neuvonantajana. Talla kuului Seydou Badian Kouyatén, Madeira Kéïtan ja Ousmane Bân ohella presidentti Keïtan lähipiiriin ja hän oli myös valtapuolue Sudanin liiton johtoryhmän jäsen. Keïtan hallinnon kaataneen sotilasvallankaappauksen jälkeen Talla oli vangittuna Kidalissa ja Intadénitissä vuosina 1968–1975. Tallan vapauduttua Malin sotilasjuntta pakotti hänet palaamaan Senegaliin, jossa hän työskenteli hallituksen kabinettipäällikkönä ja toimittajakoulu CESTI:n luennoitsijana. Talla osallistui myös Sudanin liiton maanalaiseen toimintaan ja oli perustamassa puoluetta uudelleen vuoden 1991 vallankaappauksen jälkeen. Mamadou Tallan tytär Diarra Racky Talla on toiminut Malin työvoima- ja julkisten palvelujen ministerinä. ==Lähteet== Luokka:Malilaiset poliitikot Luokka:Senegalilaiset poliitikot Luokka:Vuonna 1931 syntyneet Luokka:Vuonna 2000 kuolleet
Careproctus improvisus

Careproctus improvisus on imukalojen (Liparidae) heimoon kuuluva merivesissä elävä kalalaji. Sitä tavataan Eteläiseltä jäämereltä. Careproctus improvisus -laji elää noin 260–306 metrin syvyydessä. == Lähteet == Luokka:Imukalat
Eino Vuori

Leo Eino Vuori (28. kesäkuuta 1890 Sauvo – 23. helmikuuta 1954 Ilomantsi) oli suomalainen filosofian maisteri, agronomi ja opettaja.Geni.com : Leo Eino Vuori60 vuotta täytti eilen, Laatokka, 29.06.1950, nro 144, s. 3, Kansalliskirjaston digitaaliset aineistotEino Vuoren hautakivi Ilomantsin Pötönkankaan hautausmaalla, Suomen Sukututkimusseura, Hautakirjoituksia ja hautakuvia Vuori valmistui agronomiksi ja filosofian kandidaatiksi 1916. Hän suoritti sitten kasvatusopin tutkinnon ja opetusnäytteet maatalousnormaalikoulussa. Vuori oli aluksi opettajana Pohjois-Savon, Itä- Hämeen ja Keski-Suomen kansanopistoissa. Hän oli Kokemäen maamieskoulun johtajana 1921–1930 ja sen jälkeen opettajana Tarvaalan maanviljelys- ja karjanhoitokoulussa, Siikasalmen maamieskoulussa ja Raja-Karjalan pieviljelyskoulussa Suistamon Leppäsyrjässä. Vuonna 1941 Vuori oli opettajana Ilomantsin pienviljelijäkoulussa. == Teoksia == * Maatalouskemia: maamieskouluja ja kotiopiskelua varten. Otava 1926 == Lähteet == Luokka:Suomalaiset opettajat Luokka:Vuonna 1890 syntyneet Luokka:Vuonna 1954 kuolleet
Plattsburgh Air Force Base

Plattsburgh Air Force Base on entinen Yhdysvaltain ilmavoimien lentotukikohta New Yorkin osavaltion koillisosassa. Kenttä tunnetaan nykyään nimellä Plattsburgh International Airport. == Lähteet == Luokka:New Yorkin osavaltion lentoasemat Luokka:Yhdysvaltain ilmavoimien lentotukikohdat
Huugo Karikoski

Huugo Villiam Johannes Karikoski, sukunimi vuoteen 1906 Johnsson (13. kesäkuuta 1887 Rantasalmi – 4. joulukuuta 1933 Tyrväntö) oli suomalainen agronomi, maatalousneuvos ja opettaja.Aikalaiskirja 1934Geni.com : Huugo Villiam Johannes Karikoski Karikosken vanhemmat olivat kansakoulunopettaja Gustaf Anshelm Johnsson ja Lusiina Maria Lindén. Hän pääsi ylioppilaaksi 1909 ja valmistui agronomiksi 1913. Karikoski teki opintomatkat Saksaan 1922 ja Norjaan 1926. Karikoski oli Keski-Hämeen kansanopistossa maatalousaineiden opettajana 1913–1914, Lahden seudun maamieskoulun opettajana 1914–1917, Itä- Hämeen maanviljelysseuran sihteerinä ja konsulenttina 1917–1918, Lahden seudun maamieskoulun johtajana 1918–1928 sekä maatalousnormaalikoulussa yliopettajana 1929–1932 ja koulun johtajana 1931–1932. Vuodesta 1932 alkaen hän toimi maatalousneuvoksena. Karikoski oli Suomen maatalouskoulujen opettajayhdistyksen puheenjohtajana 1923–1931 ja maatalouskoulukomitean jäsenenä 1925–1928. Huugo Karikoski oli naimisissa vuodesta 1926 Lydia Irene Nurmiharjun kanssa. == Teoksia == * Maatalouskemia: alempia maatalouskouluja ja kansanopistoja varten. WSOY 1926, 7. painos 1946 == Lähteet == Luokka:Suomalaiset opettajat Luokka:Vuonna 1887 syntyneet Luokka:Vuonna 1933 kuolleet
Dagny

Dagny on skandinaavislähtöinen naisen etunimi. Se on muodostettu sanoista dag ja ny, joista edellisen merkitys on ’päivä’ ja jälkimmäisen ’uusi’. Digi- ja väestötietoviraston mukaan Suomessa on lokakuuhun 2021 mennessä tilastoitu noin 1 300 Dagny-nimistä naista. Heistä suurin osa on syntynyt 1900-luvun kahden ensimmäisen vuosikymmenen aikana. ==Nimipäivät== Dagny-nimi oli mukana suomalaisessa almanakassa vuosina 1908–1928. Alun perin nimipäivä oli 11. syyskuuta, mutta vuodesta 1918 alkaen se oli 12. syyskuuta.Nivanka, Eino: Suomalaisen almanakan nimipäivät ja kiinteät juhlapäivät vuosina 1705–1955 – Kustaa Vilkuna, Eino Kaskimies, Gösta Hedström & Eino Nivanka (toim.) Suomen almanakan juhlakirja, s. 199\. Helsinki: Helsingin yliopisto & Weilin+Göös, 1957. Nykyään jälkimmäinen päivä on Dagnyn nimipäivä suomenruotsalaisessa almanakassa. Ruotsissa ja Norjassa Dagny viettää nimipäivää 11. syyskuuta. ==Tunnettuja Dagnyja== * Dagny Carlsson (1912–2022), ruotsalainen bloginpitäjä ja yhteiskunnallinen vaikuttaja * Dagny Flodin-Segerstråle (1911–1999), suomenruotsalainen kirjailija ja sanoittaja * Dagny Gräsbeck (1898–1976), suomenruotsalainen kirjailija * Dagny Juel (1867–1901), norjalainen kirjailija * Dagny Tande Lid (1903–1998), norjalainen kuvittaja * Dagny Mellgren (s. 1978), norjalainen jalkapalloilija ja olympiavoittaja * Dagny Stenius (1893–1968), ruotsalainen näyttelijä ==Lähteet== ==Aiheesta muualla== * Etunimien taivutus: Dagny (Kotimaisten kielten keskuksen verkkojulkaisu) Luokka:Etunimet
Suzaka

Suzaka () on Japanin kaupunki Honshūn saarella Chūbun tai Kōshin’etsun alueella Naganon prefektuurissa. Se sijaitsee sisämaassa prefektuurin koillisosassa Naganon altaan itäreunalla Chikumajoen oikealla rannalla. Kaakossa kaupungin alue nousee Azumayavuorelle ja rajautuu Gunman prefektuuriin. Suzakassa on 50 422 asukasta (kesäkuussa 2020) ja sen pinta-ala on 149,67 neliökilometriä. Suzaka kehittyi Edo-kaudella paikallisena hallintokeskuksena (jin’ya) ja markkinapaikkana. Se sijaitsi Gunman suuntaan johtaneen tien varrella. Meiji-restauraation jälkeen sinne syntyi kehruuteollisuutta, mutta toisen maailmansodan päätyttyä merkittävimpiin elinkeinoihin on kuulunut elektroniikkateollisuus. Kaupunkioikeudet Suzaka sai vuonna 1954, kun Suzakan maaseutukaupunkiin liitettiin kaksi muuta kuntaa. Kaupunki on kasvanut myös läheisen Naganon esikaupunkina. Ympäröivillä maaseutualueilla viljellään hedelmiä, kuten omenoita ja viinirypäleitä. Suzakan nähtävyyksiin kuuluvat esimerkiksi Garyūn puisto ja erilaiset luonnonalueet, kuten japaninatsaleoistaan tunnettu Hafun ylänkö ja Yonakon vesiputoukset. Osa kaupungin alueesta kuuluu Jōshin’etsu-kōgenin kansallispuistoon. Suzakaa palvelee Nagano-rautateiden Nagano-linja. == Kuvia == Tiedosto:Old Odagiri House ac (1).jpg|Otagiri-suvun asuintalo Tiedosto:Shibamiya Sumisaka-jinja Shrine ac (1).jpg|Shibamiya Sumisaka-jinja Tiedosto:権現滝.jpg|Gongen-takin vesiputous Tiedosto:Suzaka city center area Aerial photograph.1975.jpg|Suzakan kantakaupunki vuoden 1975 ilmakuvassa Tiedosto:Nagaden E2 at Murayama Bridge.png|Juna Murayaman sillalla == Lähteet == == Aiheesta muualla == * Kaupungin internetsivut Luokka:Naganon prefektuurin kaupungit
Reilun kaupan viikko

Reilun kaupan viikko on kampanjaviikko, jonka tarkoituksena on muistuttaa suomalaisia Reilusta kaupasta ja ostosvalintojen vaikutuksista. Reilun kaupan viikkoa vietetään vuosittain viikolla 43. Kampanjan järjestää Reilu kauppa ry yhteistyössä jäsenjärjestöjensä sekä monien yritysten, seurakuntien ja korkeakoulujen kanssa. == Katso myös == *Eettinen kuluttaminen == Lähteet == Luokka:Reilu kauppa
Taruja Pohjolan jumalista

Taruja Pohjolan jumalista () on yhteispohjoismaisella rahoituksella tehty suomalainen animaatiosarja, joka perustuu pohjoismaiseen mytologiaan. Sarjan käsikirjoitti ruotsalainen Maj Samzelius, ja se animoitiin liperiläisessä Ateljé Seppo Putkinen -studiossa. 24-osaisen sarjan neljä ensimmäistä jaksoa perustuivat suomalais-ugrilaisten kansojen taruihin ja niissä käsiteltiin muun muassa taivaanjumala Numia ja karhun syntyä. Seuraavat kolme jaksoa perustuivat Kalevalan kertomuksiin, ja niissä esiintyivät Väinämöinen, Ilmarinen, Joukahainen ja Louhi. Sarjan loput jaksot keskittyivät skandinaaviseen mytologiaan, ja niissä esiteltiin aasajumalten seikkailuja. Muun muassa Odin, Thor, Loke, Siv ja Freija esiintyvät sarjassa. Sarjan animoiminen oli suuri tuotanto, joka työllisti parikymmentä henkeä Ateljé Seppo Putkisella. Piirrosanimaation tukena käytettiin tietokoneita liikkeiden animoinnissa, värittämisessä ja taustamaalausten luomisessa. Sarja jäi studion viimeiseksi tuotannoksi, kun sen perustaja Seppo Putkinen kuoli lento- onnettomuudessa. Sarjaa esitettiin YLE TV1:llä keväällä 1993 perjantaisin, ja uusintana Veturi-lastenohjelman yhteydessä torstaisin. Sarja uusittiin pariin otteeseen samana vuonna. ==Aiheesta muualla== *Taruja Pohjolan jumalista SVT:n suoratoistopalvelussa *Sarjan alkutunnus YouTubessa ==Lähteet== Luokka:1990-luvun piirrossarjat Luokka:Suomalaiset animaatiosarjat Luokka:Skandinaavinen mytologia
Ivan Kukuljević Sakcinski

Ivan Kukuljević Sakcinski (1816–1889) oli kroatialainen kirjailija, historioitsija ja poliitikko. Hän julkaisi ensin novelleja ja ensimmäisen kroatialaisen draaman Juran i Sofia (1839) sekä panslavistiseen henkeen kirjoitetun runokokoelman Slavjanke (1848). Hän perusti 1850 Eteläslaavilaisen historiallisen seuran, oli 1867 mukana perustamassa Eteläslaavilaista eli Agramin tiedeakatemiaa ja oli kroatialaisen kirjallisuuden seuran (Matica hrvatska) esimies. Hän julkaisi tärkeitä kokoelmia Kroatian ja yleensä eteläslaavilaisten historiaa valaisevia asiakirjoja (esimerkiksi Jura regni Croatiæ, Slavoniæ et Dalmatiæ, 1861, Monumenta slavorum meridionalium, 1863, Codex diplomaticus regni Croatiæ, 1874–1875). Kukuljević Sakcinski osallistui innokkaasti myös politiikkaan, varsinkin 1848–1849 vuoden kansalliseen liikkeeseen. == Lähteet == ==Aiheesta muualla== Luokka:Kroatialaiset kirjailijat Luokka:Kroatialaiset poliitikot Luokka:Kroatialaiset historioitsijat Luokka:Vuonna 1816 syntyneet Luokka:Vuonna 1889 kuolleet
Weston McKennie

Weston James Earl McKennie (s. 28. elokuuta 1998) on yhdysvaltalainen jalkapalloilija, pelipaikaltaan keskikenttäpelaaja, joka edustaa Italian Serie A:ssa pelaavaa Juventusta. Hän on pelannut Yhdysvaltain maajoukkueessa 28 maaottelua. McKennie pelasi juniorina saksalaisessa FC Phönix Otterbachissa ja yhdysvaltalaisessa FC Dallasissa kunnes siirtyi vuonna 2016 saksalaisseura Schalkeen. Hän pelasi avausottelunsa Schalken edustusjoukkueessa Bundesliigassa toukokuussa 2017. Kaudella 2017–2018 hän pelasi Bundesliigassa 22 ottelua ja seuraavalla kaudella 24. Mestarien liigassa hän pelasi kaudella 2018–2019 kuusi ottelua ja teki lokakuussa vierasottelussa Lokomotiv Moskovaa vastaan ottelun ainoan maalin. Kolme päivää myöhemmin hän teki ensimmäisen bundesliigamaalinsa vierasottelussa Fortuna Düsseldorfia vastaan. Kaudella 2019–2020 McKennie pelasi Bundesliigassa 28 ottelua, joista 24 ottelua avauskokoonpanossa, ja teki niissä kolme maalia. McKennie siirtyi 29. elokuuta 2020 vuoden mittaisella lainasopimuksella italialaiseen Juventukseen. Hän pelasi kauden aikana 34 Serie A -ottelua ja teki viisi maalia. Mestarien liigassa pelaamissaan seitsemässä ottelussa hän teki yhden maalin. Hän voitti Italian Supercupin 2020 ja Italian Cupin 2021. Kesällä 2021 hän siirtyi Juventukseen vakituisesti 20,5 miljoonan euron siirtosummalla. Hän viimeisteli kaudella 2021–2022 pelaamissaan 21 Italian pääsarjaottelussa kolme maalia. Mestarien liigassa hän pelasi kuusi ottelua. Seuraavalla kaudella hän pelasi tammikuun loppuun mennessä Serie A:ssa 15 ottelua ja teki yhden maalin. Mestarien liigassa pelaamissaan viidessä ottelussa hän teki kaksi maalia. Hän pelasi loppukauden lainalla Leedsissä, jossa pelasi 19 Englannin Valioliigan ottelua. Kaudella 2023–2024 hän on pelannut jouluun mennessä Juventuksessa 17 liigaottelua. McKennie pelasi Yhdysvaltain nuorisomaajoukkueissa. Hän pelasi ensimmäisen kerran Yhdysvaltain A-maajoukkueessa marraskuussa 2017 ystävyysottelussa Portugalia vastaan ja teki ottelun 21. minuutilla joukkueensa ainoaksi jääneen maalin. CONCACAF Gold Cupissa 2019 hän teki maalin puolivälierässä Curaçaota vastaan ja välierässä Jamaikaa vastaan. Hän pelasi myös loppuottelun, jonka Yhdysvallat hävisi Meksikolle. Lokakuussa 2019 McKennie teki kolme maalia eli hattutempun CONCACAF:in Kansojen liigassa Kuubaa vastaan. Hän oli avauskokoonpanossa Yhdysvaltojen kaikissa neljässä ottelussa MM-kilpailuissa 2022. McKennie on pelannut vuoden 2023 loppuun mennessä 49 maaottelua ja tehnyt niissä 11 maalia. Hänet valittiin Yhdysvaltojen vuoden jalkapalloilijaksi 2020. == Lähteet == == Aiheesta muualla == Luokka:Yhdysvaltalaiset jalkapalloilijat Luokka:Vuonna 1998 syntyneet Luokka:Elävät henkilöt
Louise Labé

Louise Labé (1526–1566) oli ranskalainen runoilija. Labén soneteissa ja elegioissa näkyy Petrarcan vaikutus. Niiden ansiona on lyyrillinen lennokkuus ja kielen puhtaus. Huomattavan hieno on suorasanainen allegoria Le débat de Folie et d’Amour (1555). Tämän ajan monista oppineista naisista Labé oli merkittävin. ==Suomennettuja runoja== * * == Lähteet == ==Aiheesta muualla== Luokka:Ranskalaiset runoilijat Luokka:Vuonna 1526 syntyneet Luokka:Vuonna 1566 kuolleet
Pirjo Pesonen

Pirjo Pesonen-Sams on suomalainen keraamikko ja muotoilija joka on työskennellyt vuodesta 2012 lähtien Suomenlinnan Susisaarella sijaitsevassa Pot Viaporin työhuoneella. Pesonen on aloitti opiskelun vuonna 1977 Taideteollisessa korkeakoulussa ja valmistui sieltä vuonna 1981 keramiikkataiteen maisteriksi. Opiskelun jälkeen hän on opettanut ja ollut ohjaajana muun muassa Pohjois-Helsingin kuvataidekoulussa, Järvenpään työväenopistossa ja Hämeen ammattikorkeakoulussa. Pesonen on työskennellyt vuodesta 2012 lähtien Suomenlinnassa Susisaarella sijaitsevassa Pot Viaporin keramiikkatyöhuoneella. Työhuone sijaitsee bastion Palmstiernassa ja on osa Suomenlinnan kulttuurista ja taiteellista toimintaa. Pesonen on pitänyt keramiikkataiteen näyttelyitä Suomessa, Tanskassa ja Virossa. Hän on toiminut useissa taiteilijoiden yhdistyksissä luottamustehtävissä, ja ollut muun muassa opetushallituksen nimeämän Esinesuunnittelun ja valmistuksen tutkintotoimikunnan jäsen. == Lähteet == == Aiheesta muualla == * * * Luokka:Suomalaiset keramiikkataiteilijat Luokka:Suomenlinna Luokka:Syntymävuosi puuttuu Luokka:Elävät henkilöt
Islannin presidentinvaali 2020

Islannin presidentinvaali järjestettiin virallisesti 27. kesäkuuta 2020, mutta äänestys järjestettiin vaiheittain, minkä seurauksena aikaisin äänestämisajankohta oli 25. toukokuuta. Vaalin voittajaksi valikoitui 92 prosentin kannatuksella istuva presidentti Guðni Thorlacius Jóhannesson, jonka vastaehdokkaan Guðmundur Franklín Jónssonin äänisaalis jäi 7,8 prosenttiin. Äänestysprosentti oli 66,9 prosenttia. Islannin presidentinvaali oli toinen koronaviruspandemian aikana järjestetty vaalitilaisuus. Viikkoa aiemmin Serbiassa järjestettiin parlamenttivaalit. Pandemian seurauksena äänestyspisteille saapuvia kehotettiin desinfioimaan kätensä ja pitämään huolta turvaväleistä. Vaalien ehdokkaina olivat istuva presidentti Guðni Thorlacius Jóhannesson ja Guðmundur Franklín Jónsson, joka johti oikeistopopulistista liikettä vuosina 2010–2013. Guðmundur lupasi valituksi tullessaan ottavansa aktiivisemman aseman vallankäyttäjänä hyödyntämällä veto- oikeuttaan. Guðni puolestaan ilmoitti pyrkivänsä jatkamaan samalla linjalla, jolla hän voitti aiemman presidentinvaalin. Guðnin suosio oli mielipidemittauksissa huomattavasti korkeampi kuin kilpailijansa. Guðmundur sai huomattavaa tukea ainoastaan keskustapuolueen äänestäjiltä, joista 55 prosenttia ilmoitti kannattavansa häntä 11.–18. kesäkuuta pidetyssä kyselyssä. Kaikkien muiden puolueiden kannattajien ylivoimainen enemmistö suosi Guðnia. ==Lähteet== Luokka:Islannin presidentinvaalit Luokka:Vuoden 2020 vaalit
Mary Lamb

Mary Ann Lamb (1765–1847) oli englantilainen kirjailija. Hän julkaisi yhdessä veljensä Charles Lambin kanssa kertomukset Tales from the plays of Shakespeare (1807) ja osallistui joihinkin veljen kirjallisiin töihin. Lamb surmasi äitinsä ja sairasti sen jälkeen ajoittain mielenhäiriöitä. Hän oli välillä laitoshoidossa, ja muina aikoina veli huolehti hänestä kuolemaansa asti. == Suomennettu teos == * ** == Lähteet == == Aiheesta muualla == * Mary Lamb Projekt Gutenberg Luokka:Englantilaiset kirjailijat Luokka:Vuonna 1765 syntyneet Luokka:Vuonna 1847 kuolleet
Tarja Teräsvuori

Tarja Leena Teräsvuori (s. 5. marraskuuta 1947) on suomalainen kuvataiteilija.Tarja Teräsvuori kuvataiteilijamatrikkelissa. Viitattu 10.22.2023. Teräsvuori opiskeli Vapaassa Taidekoulussa 1963–1964 ja Taideteollisessa korkeakoulussa 1965–1969. Hänen teoksiaan oli ensi kerran näyttelyssä Mikkelissä 1969. Teräsvuori toimi Keski-Suomen läänin grafiikan läänintaiteilijana 1988–1998. Hänen teoksiaan on eduskunnan, Helsingin, Jyväskylän, Mikkelin, Turun ja Tampereen kaupunkien kokoelmissa. Teräsvuorelle myönnettiin valtion taiteilijaeläke vuonna 2010Viulisti Pyry Mikkolalle taiteilijaeläke. YLE 24.6.2010. Viitattu 10.11.2023. Valokuvaaja Vertti Teräsvuori oli Tarja Teräsvuoren poika. == Lähteet == * Suomalaisen taideopas / Markku Lahti, Louna Lahti. Kustannusosakeyhtiö Tammi 1989. Painokaari Oy, Helsinki 1989 ISBN 951-30-9125-2 ==Aiheesta muualla== * Luokka:Suomalaiset taidegraafikot Luokka:Vuonna 1947 syntyneet Luokka:Elävät henkilöt
Charles Lamb

Charles Lamb (1775–1834) oli englantilainen esseisti ja runoilija. Lambin runoille on ominaista tunteen syvyys ja helppotajuinen ilmaisumuoto. Tunnetuin niistä on ”The old familiar faces”. Laajalle levisi Lambin yhdessä sisarensa Mary Lambin kanssa julkaisemat kertomukset Tales from the plays of Shakespeare (1807). Vuotta myöhemmin Lamb julkaisi kokoelman Shakespearen aikaisia näytelmäkirjailijoita, Specimens of English dramatic poets who lived about the time of Shakespeare. Siinä hän nosti esille vanhojen näytelmäkirjailijoiden sanontatavan yksinkertaisuuden ja puhtauden, jota hän itse tavoitteli murhenäytelmässään John Woodvil (1802). Lambin etevät esseet ilmestyivät koottuina 1823 ja 1833. == Suomennettu teos == * ** == Lähteet == == Aiheesta muualla == Luokka:Englantilaiset runoilijat Luokka:Brittiläiset esseistit Luokka:Vuonna 1775 syntyneet Luokka:Vuonna 1834 kuolleet
Caroline Lamb

Caroline Lamb o.s. Ponsonby (1785–1828) oli englantilainen kirjailija. Hän oli tunnettu suhteestaan lordi Byroniin, jonka rakastajatar hän julkisesti myönsi olevansa. Kun suhde pian katkesi, Lamb teeskenteli itsemurhayritystä ja ryhtyi levittämään Byronista huhua, että tämä eli luvattomassa suhteessa sisareensa. Byronin maineen mustaamiseen tähtäsi myös Lambin romaani Glenarvon. Sittemmin hän julkaisi vielä kaksi taiteellisesti hillitympää romaania Graham Hamilton ja Ada Reis. Lamb menetti lopulta mielenterveytensä. Lambin puoliso oli brittiläinen poliitikko William Lamb. == Lähteet == ==Aiheesta muualla== Luokka:Englantilaiset kirjailijat Luokka:Goottilaisten romaanien kirjoittajat Luokka:Vuonna 1785 syntyneet Luokka:Vuonna 1828 kuolleet Luokka:Rakastajattaret
Illumination Mac Guff

Illumination Mac Guff on vuonna 2011 perustettu ranskalainen animaatiostudio. Studion omistaa Illumination, joka on Universal Studiosin tytäryhtiö. Yhtiö on vastuussa Illuminationin täyspitkistä animaatioelokuvista ja lyhytelokuvista, kuten Itse ilkimys -elokuvasarjasta. == Filmografia == === Elokuvat === # Otsikko Ensi-ilta 1 Lorax 30. maaliskuuta 2012 2 Itse ilkimys 2 5. heinäkuuta 2013 3 Kätyrit 3. heinäkuuta 2015 4 Lemmikkien salainen elämä 5. elokuuta 2016 5 Sing 23. joulukuuta 2016 6 Itse ilkimys 3 30. kesäkuuta 2017 7 The Grinch 9. marraskuuta 2018 8 Lemmikkien salainen elämä 2 26. kesäkuuta 2019 9 Sing 2 22. joulukuuta 2021 10 Kätyrit: Grun tarina 1. heinäkuuta 2022 == Lähteet == Luokka:Animaatiostudiot Luokka:Ranskalaiset elokuvayhtiöt
Elizabeth Ann Seton

Elizabeth Ann Bayley Seton (28. elokuuta 1774 New York – 4. tammikuuta 1821 Emmitsburg) oli yhdysvaltalainen katolinen uskonsisar, joka perusti orpoja ja löytölapsia auttavan Sisters of Charity -järjestön Yhdysvaltoihin vuonna 1809. Hän on ensimmäinen kolmentoista siirtokunnan alueella syntynyt henkilö, jonka katolinen kirkko on julistanut pyhimykseksi. Hän ei ollut lapsesta saakka katolinen vaan kääntyi katolisuuteen miehensä kuoleman jälkeen vuonna 1805. Hän on merenkulkijoiden, leskien sekä katolisten koulujen suojeluspyhimys. Tutkimusmatkailija Charles Wilkes oli Elizabeth Ann Setonin sisarenpoika. ==Lähteet== Luokka:Yhdysvaltalaiset pyhimykset Luokka:Kristityt nunnat Luokka:Vuonna 1774 syntyneet Luokka:Vuonna 1821 kuolleet
Doudou Guèye

Doudou Guèye (1915 Saint-Louis – 4. kesäkuuta 1983 Abidjan) oli senegalilainen lääkäri, toimittaja ja poliitikko. Guèye kävi Goréen William Ponty -koulun ja valmistui lääkäriksi Dakarin lääketieteellisestä korkeakoulusta. Hän suoritti asepalveluksen Katissa ja työskenteli lääkärinä eri puolilla Ranskan Länsi- Afrikkaa. Toisen maailmansodan jälkeen Guèye siirtyi lääkärin ammatista politiikkaan. Hän osallistui Rassemblement démocratique africain (RDA) -puolueen perustavaan kokoukseen Bamakossa vuonna 1946 ja perusti sen jäsenjärjestön Union démocratique sénégalaisen (UDS) Senegaliin. Guèye teki yhteistyötä Ranskan kommunistisen puolueen kanssa, avusti L’Humanité-lehden sunnuntaipainosta ja toimitti RDA:n julkaisuja Le Réveil, L’Action ja L’Unité Africaine. Guèye valittiin RDA:n koordinaatiokomiteaan vuonna 1947 ja varapuheenjohtajaksi vuosina 1949 ja 1957. Puolueen katkaistessa välinsä Ranskan kommunistipuolueeseen vuonna 1950 Guèye oli poliittisen toimintansa takia vankilassa. Vuonna 1955 hän perusti RDA:sta erotetun UDS:n tilalle uuden jäsenjärjestön Mouvement populaire sénégalais. Guèye valittiin vuonna 1957 Guinean alueneuvostoon ja Guinean edustajaksi Ranskan Länsi-Afrikan suureen neuvostoon. Valinnan taustalla oli hänen ystävyyssuhteensa Guinean johtajan Sékou Tourén kanssa. Guèye toimi Ranskan Länsi-Afrikan suuren neuvoston pysyvän valiokunnan puheenjohtajana vuosina 1957–1958. Guèye valittiin Léopold Sédar Senghorin ja Modibo Keïtan johtaman Parti de la fédération africaine -puolueen hallintosihteeriksi vuonna 1959. Malin liittovaltiota perustettaessa hän toimi sen liittokokouksen varapuheenjohtajana ja pyrki sovittelemaan Senegalin ja Sudanin tasavallan johtajien välisiä ristiriitoja. Liittovaltion hajotessa Guèye siirtyi Malin presidentin Modibo Keïtan leiriin ja muutti Bamakoon Racine Kanen ja Mamadou Tallan kaltaisten senegalilaistoimittajien kanssa. Keïta nimitti hänet lähettilääkseen syyskuussa 1960. Guèye työskenteli presidentti Keïtan lehdistöavustajana, oli Mamadou Gologon kanssa perustamassa Malin journalistiliittoa Unajomia vuonna 1961 ja toimi sekä Unajomin että Panafrikkalaisen journalistiliiton pääsihteerinä. Hän osallistui myös Malin tietotoimiston ANIM:in perustamiseen. Guèye palasi Senegaliin vuonna 1963. Hän luopui puoluepolitiikasta ja keskittyi yhteiskunnallisiin ja kulttuuriharrastuksiinsa. 1970-luvun alussa Guèye perusti sivistyneistön keskustelufoorumina toimineen Le Relais -kulttuurikeskuksen. Hänen kirjalliseen tuotantoonsa kuuluu vuonna 1975 julkaistu teos Norsunluurannikon presidentistä Félix Houphouët-Boignysta. ==Lähteet== Luokka:Senegalilaiset poliitikot Luokka:Toimittajat Luokka:Lääkärit Luokka:Vuonna 1915 syntyneet Luokka:Vuonna 1983 kuolleet
Kassita

Kassita (berberiksi ⴽⴰⵙⵉⵜⴰ, ) on kaupunki Marokossa. Vuonna 2014 kaupungissa oli noin 2 675 asukasta. Luokka:Marokon kaupungit
Overexposed

Overexposed on yhdysvaltalaisen popyhtye Maroon 5:n neljäs studioalbumi, joka julkaistiin kesäkuussa 2012. Albumi ylsi kotimaassaan Yhdysvaltain Billboard 200-listan toiselle sijalle. Overexposedilta julkaistiin singlenä kappaleet ”Payphone”, ”One More Night”, ”Daylight” ja ”Love Somebody”. Albumi oli noin 2,2 miljoonalla myydyllä kopiolla vuoden 2012 maailmanlaajuisesti 11. myydyin albumi. == Kappaleet == == Kokoonpano == * Adam Levine – laulu, rytmikitara * James Valentine – kitara, taustalaulu, koskettimet * Mickey Madden – basso * Matt Flynn – rummut, lyömäsoittimet * PJ Morton – koskettimet, syntetisaattori, taustalaulu == Listasijoitukset == Lista Paras sijoitus Viikkoja listalla Australian ARIA-albumilista 4. 31 Itävallan Ö3-albumilista 7. 14 Belgian Ultratop-albumilista 18. 10 Tanskan Hitlisten-albumilista 4. 17 Alankomaiden MegaCharts-albumilista 3. 21 Suomen virallinen lista 29. 10 Ranskan SNEP-albumilista 5. 61 Saksan GfK-albumilista 4. 6 Irlannin IRMA- albumilista 3. 36 Italian FIMI-albumilista 3. 28 Uuden-Seelannin RIANZ- albumilista 3. 29 VG-lista (Norja) 6. 16 Portugalin AFP-albumilista 5. 7 Espanjan Promusicae-albumilista 5. 31 Sverigetopplistan (Ruotsi) 33. 2 Sveitsin Hitparade-albumilista 7. 27 Britannian albumilista 2. 39 Yhdysvaltain Billboard 200 -albumilista 2. 66 Lähde: == Lähteet == Luokka:Maroon 5:n albumit Luokka:Vuoden 2012 albumit
Keftibuteeni

Keftibuteeni (C15H14S2N4O6) on kefalosporiineihin kuuluva orgaaninen yhdiste. Yhdistettä käytetään lääketieteessä antibioottina. ==Ominaisuudet ja käyttö== Keftibuteeni kuuluu niin sanottuihin kolmannen sukupolven kefalosporiineihin ja sen antibioottiset ominaisuudet perustuvat bakteerien soluseinän synteesin estoon. Se tehoaa erityisesti gramnegatiivisiin bakteereihin kuten enterobakteerit, mutta teho grampositiisiin bakteereihin on heikko ja esimerkiksi stafylokokkit ovat keftibuteenille vastustuskykyisiä. Keftibuteeni ei hydrolysoidu beetalaktamaasien vaikutuksesta. Lääkeaine annostellaan tablettina ja sitä voidaan käyttää hengitystieinfektioiden, välikorvan tulehdusten ja virtsatulehdusten hoidossa.Axel Kleemann: Antiinfectives for Systemic Use, 1. Antibacterials, Ullmann's Encyclopedia of Industrial Chemistry, John Wiley & Sons, New York, 2016. ==Haittavaikutukset== Keftibuteeni voi aiheuttaa huonovointisuutta, ripulia, kuumeilua ja allergista ihottumaa. ==Lähteet== Luokka:Kefalosporiinit
Aino Rossi

Aino-Lotta Rossi (s. 1992 ) on suomalainen tubettaja ja bloggaaja. Hänet tunnetaan taiteilijanimellä Uino Aino. Rossin videot käsittelevät muotia, kauneutta ja kosmetiikkaa. Helmikuussa 2022 hänen YouTube-kanavallaan oli 126 tuhatta tilaajaa ja videoilla yhteensä 37 miljoonaa näyttökertaa. Instagramissa hänellä oli 153 tuhatta seuraajaa. Rossi avioitui kihlattunsa Samuelin kanssa 11. elokuuta 2018. Pari sai esikoisensa 1. toukokuuta 2021. == Lähteet == Luokka:Elävät henkilöt Luokka:Vuonna 1992 syntyneet Luokka:Suomalaiset tubettajat
Rentoarho

Rentoarho (Arenaria humifusa) on kohokkikasvien (Caryophyllaceae) heimoon ja suomuarhojen (Arenaria) sukuun kuuluva monivuotinen kasvilaji. Rentoarho on yleisesti ottaen hyvin pienikokoinen ruohovartinen kasvilaji, joka muistuttaa muista suomuarholajeista eniten norjanarhoa (Arenaria norvegica). Norjanarho ja rentoarho ovat erotettavissa toisistaan kukkaperien sekä rönsyjen perusteella. Rentoarho kasvaa pieninä matalina mättäinä, ja sen varret eivät yleensä kohoa muutamaa senttimetriä korkeammiksi. Rentoarho muodostaa vaaleita rönsyjä, ja ajan kuluessa mättäistä voi muodostua mattomainen kasvusto. Rentoarhon lehdet ovat 3–4 mm pitkiä, kapeanpuikeita ja kaljuja. Rentoarhon kukat ovat perättömiä ja sijaitsevat yksittäin varsien kärjissä. Kukkien terälehdet ovat kapeita ja valkoisia. Rentoarho kukkii heinä–elokuussa. Rentoarho kasvaa kosteilla rapautuvilla serpentiinisoraikoilla. Pohjoismaissa rentoarhoa kasvaa harvinaisena Skandien vuoristossa. Suomessa rentoarhoa ei kasva, ja Ruotsissakin laji on hyvin harvinainen sekä rauhoitettu. == Lähteet == == Aiheesta muualla == * Laji.fi: Rentoarho (Arenaria humifusa) * JSTOR Global Plants: Arenaria humifusa * Integrated Taxonomic Information System (ITIS): Arenaria humifusa * Global Biodiversity Information Facility (GBIF): Arenaria humifusa * United States Department of Agriculture (USDA): Arenaria humifusa * Flora of North America: Arenaria humifusa Luokka:Arhot
Archie Yates

Archie Yates (s. 22. helmikuuta 2009) on brittiläinen näyttelijä. Hänet tunnetaan parhaiten Yorkin roolista elokuvassa Jojo Rabbit (2019), josta hän sai Critics' Choice Movie Awards -ehdokkuuden. == Ura == Yatesin näyttelijänura alkoi vuonna 2019 elokuvassa Jojo Rabbit, jossa hän näytteli Yorkia, Jojon parasta ystävää. Loppuvuodesta 2019 julkistettiin Yatesin saaneen roolin Disney+-suoratoistopalvelun uudesta Yksin kotona -elokuvasta, jossa hän näyttelee yhdessä Ellie Kemperin ja Rob Delaneyn kanssa. == Yksityiselämä == Yatesin perheeseen kuuluvat Archien lisäksi Anthony-isä sekä vakuutusalalla toimiva Julie-äiti. Yatesilla ei ole sisaruksia. Yates on kertonut aiemman haaveammattinsa olleen taikuri, mutta aloitettuaan opiskelemaan näyttelemistä 4-vuotiaana, hän päättikin tulla elokuvatähdeksi. Yates pitää eniten komedia- sekä Marvel-elokuvista. Yksi Yatesin suosikkinäyttelijöistä onkin Robert Downey Jr. Yates on läheinen ystävä Jojo Rabbit -elokuvassa näytelleiden Roman Griffin Davisin ja Thomasin McKenzien kanssa. == Filmografia == Elokuvat Elokuvat Elokuvat Elokuvat Vuosi Nimi Rooli Muuta 2019 Jojo Rabbit Yorki TBA Nimetön Yksin kotona -elokuva Max esituotanto == Lähteet == == Aiheesta muualla == * Luokka:Elävät henkilöt Luokka:Vuonna 2009 syntyneet Luokka:Englantilaiset näyttelijät
Kimberlé Williams Crenshaw

Kimberlé Williams Crenshaw (s. 1959 Canton, Ohio, Yhdysvallat) on yhdysvaltalainen lakimies, kansalaisoikeusaktivisti, filosofi ja professori. Hänet tunnetaan erityisesti intersektionaalisuuden teoriasta. Crenshaw toimii professorina UCLA:n ja Columbian yliopistojen oikeustieteellisissä tiedekunnassa, joissa hän on erikoistunut etnisyyteen ja sukupuoleen liittyviin kysymyksiin. Crenshaw valmistui kandidaatiksi Cornellin yliopistosta 1981 ja suoritti juristin tutkinnon (J.D.) Harvardin yliopistossa 1984 sekä jatkotutkinnon (LL.M.) Wisconsinin yliopistossa 1985. == Katso myös == * Intersektionaalisuus * Kriittinen rotuteoria == Lähteet == == Aiheesta muualla == * Crenshaw UCLA:n sivuilla Luokka:Yhdysvaltalaiset feministit Luokka:Yhdysvaltalaiset oikeustieteilijät Luokka:Kriittinen rotuteoria Luokka:Vuonna 1959 syntyneet Luokka:Elävät henkilöt
Shark Bites and Dog Fights

Shark Bites and Dog Fights on Skindredin kolmas studioalbumi. Se julkaistiin 1. syyskuuta 2009. == Kappaleet == # # # # # # # # == Kokoonpano == * Clive "Benji" Webbe – laulu * Michael John "Mikeydemus" Fry – kitara * Daniel Pugsley – basso * Arya "Dirty Arya" Goggin – rummut Luokka:Vuoden 2009 albumit Luokka:Skindredin albumit
Hands All Over

Hands All Over voi viitata ainakin seuraaviin * ”Hands All Over”, Soundgardenin kappale vuodelta 1990 * Hands All Over, Maroon 5:n albumi vuodelta 2010
Muja (Inkeri)

Muja () on entinen inkeriläinen kylä entisessä Järvisaaren luterilaisessa seurakunnassa Inkerissä. Kylä sijaitsee nykyään Mujajoen etelärannalla Leningradin alueen Kirovskin piirissä Venäjällä. Venäjän keisarikunnan puitteissa se kuului Pietarin kuvernementin Pähkinälinnan kihlakuntaan. Ruotsin vuoden 1696 henkikirjassa mainitaan jo Muiasadworin kylä. Muja esiintyy asuttuna vuoden 1727 kartassa. Kylä kuului 1700-1800 -luvulla Šapkin (Hattulan) hoviin, jonka perustettiin varhain Inkerinmaan valloituksen jälkeen 1700-luvun alkuvuosina, ja sittemmin Aleksandrovskajan hoviin, joka sijaitsi Mujan pohjoispuolella. Suomalaiset muodostivat kylässä enemmistön 1800-luvulla, mutta siellä asui jonkin verran venäläisiä, jotka kuuluivat Hattulan ortodoksiseen seurakuntaan. Kylää välillä kutsuttiin venäjäksi nimellä Mga, jonka nimen sai myös 1900-luvun alussa kauemmaksi perustettu Mgan rautatieasema ja taajama. Vuonna 1838 Mujassa asui 135 ihmistä (74 miestä, 61 naista), vuonna 1856 siellä oli 22 taloa ja 76 sielua, vuonna 1860 taloja oli 30, talonpoikia 74 ja hovin työmiehiä 25, vuonna 1862 taloja oli 29 ja asukkaita 145 (miehiä 73, naisia 72). Isäntien sukunimet 1900-luvun alussa: Bäckman (kotoisin Kapriosta), Dravant, Huittari, Juntti, Kondro (Kitee), Kaartinen (Jaakkima), Liiski, Rampanen, Romana, Savolainen, Soikkeli (Kurkijoki), Tolla (Jääski), Tujulainen, Vainonen (Siikala), Virkki. Vuonna 1896 perustettiin Mujan suomenkielinen kansakoulu. Koulu rakennettiin Myllymäelle, Mujan ja Staarostinan kylien välille. Koulun pitkäaikaisena opettajana toimi Yrjö Bäckman. Vuonna 1907 perustettiin kirjasto, joka sijaitsi koulussa. Vuoden 1909 tienoilla Mujalle oli luotu maamiesseura. Maamiesseuran ohella Mujan kyläkunta oli kiinnostunut maanviljelyksen tehostamisesta ja karjanjalostuksesta. Järvisaaren ensimmäinen osuuskauppa perustettiin 50 ihmisen voimin vuoden 1913 lopulla myöskin Mujalle. Vuonna 1866 kirkkoherra Piispanen perusti kylään laulukuoron, johon kuului noin 30 henkeä. Mujaa kutsuttiin Järvisaaren sivistyneimmäksi kyläksi. Neuvostoliiton aikana kylään perustettiin ensin maatalousartteli, ja sittemmin kolhoosi. Kylässä toimi suomenkielinen koulu. Vuonna 1926 kylässä oli 90 taloa ja 394 asukasta, joista 385 inkeriläistä. Stalinin vainojen aikana vuosina 1937-1938 muutettiin koulut täysin venäjänkielisiksi, pidätettiin 27 järvisaarelaista miestä, joista 23 ammuttiin, näistä tunnetuin oli mujalainen kirjailija Yrjö Savolainen. Muut mujalaiset merkkihenkilöt oli runoilija ja kääntäjä Topias Huittari (Lea Helo) ja runoilija ja kirjailija Vihtori Savolainen (1911—2002). Toisen maailmansodan aikana kylä oli saksalaisjoukkojen miehittämä. Vuosina 1943-1944 inkeriläisiä vietiin Viron kautta Suomeen. Sodan jälkeen osa heistä jäi Suomeen, jotkut pakenivat Ruotsiin. Neuvostoliittoon palanneet eivät vastoin lupauksia päässeet kotikyläänsä, vaan heidät karkotettiin eri puolille Venäjää.. == Lähteet == Luokka:Inkerin kylät Luokka:Järvisaaren kylät
Union Black

Union Black on Skindredin neljäs studioalbumi. Se julkaistiin 25. huhkuuta 2011. == Kappaleet == # # # # # # # # # # # # == Kokoonpano == * Benji Webbe – laulu , syntetisaattori * Daniel Pugsley – basso * Mikey Demus – kitara, taustalaulu * Dirty Arya – rummut * Jacoby Shaddix – laulu kappaleessa 2 Luokka:Vuoden 2011 albumit Luokka:Skindredin albumit
Pueblon piirikunta

Pueblon piirikunta () on Yhdysvaltojen Coloradon osavaltiossa sijaitseva piirikunta. Sen väkiluku oli 168 424 vuonna 2019. Piirikunnan hallintokeskus on Pueblon kaupunki. Piirikunta on perustettu 1. marraskuuta 1861. == Lähteet == == Aiheesta muualla == Luokka:Coloradon piirikunnat